《望中条山有怀吴天章玉溪隐居》
清代·陈奕禧

雪晴初日照，历历中条岑。下有幽人宅，长邻洞壑深。

松门闲倚杖，潭水坐清心。静听风泉落，泠然弹玉琴。

作者简介：（1648—1709）清浙江海宁人，字六谦，号子文、香泉。贡生。由安邑县丞累官至南安知府。以书法名天下，雍正时敕命以其书刻石为《梦墨楼帖》。诗格亦高，王士禛称赏之，收为弟子。又能画。有《春蔼堂集》、《益州于役记》、《皋兰载笔》、《予宁堂帖》等。